Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 840

4. A Vendéglátás-idegenforgalom szakmai alapozó oktatás fejlesztési feladatai A modulok tanulása során: – a tanulók készüljenek fel a felnőtt lét szerepeire, – fejlődjön az ismeretelemző és az ismeretalkalmazási képességük, – munkájuk, tevékenységük legyen átgondolt, célszerű, eredményes, – fejlődjön az írásos és a szóbeli szakmai kommunikációs képességük, – alakuljon ki, erősödjön a tanulók saját munkájukkal kapcsolatos igényessége, – törekedjenek a szóbeli kommunikációban a nyelv, a szakkifejezések szabatos használatára, – alakuljon ki a tanulókban az önálló szakmai tanulás, a feladatmegoldás igénye, – érezzék meg az eredményeik, tevékenységük értékét, örömét, – váljanak képessé különböző ismeretforrások használatára, az információk helyes értelmezésére, az ismeretek alkalmazására, – tevékenységeikben az embertársainak és a vendég tisztelete váljék meghatározóvá, – fejlődjenek a tanulók ismeretalkotó, önálló tapasztalatszerző, valamint a gyakorlati feladatmegoldó képességei, – használják fel a mindennapi életükben, az iskolai tevékenységükben az iskolai éveik során elsajátított szakmai alapozó ismereteket, – alakuljon ki a személyi, a munkahelyi, a technológiai higiénia betartásának az igénye, – erősödjék a szakmai motivációjuk, váljon tudatossá a szakmaválasztásuk, – ismerjék meg a szakmai tevékenységekhez szükséges információk kiválasztásának, rendszerezésének a módjait, – alakuljon ki az alapvető vendéglátási eszközhasználati ismeretük. 2006/79/II. szám

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes